I 1930 mødte Steinbeck marinbiologen [[Ed Ricketts]], som blev hans nære ven og mentor i det følgende årti.<ref name=benson /> Ricketts, der for det meste var ganske fåmælt, men vellidt, havde en indre ro og besad en encyklopædisk viden om mange emner, og han kom mere og mere i Steinbecks søgelys. Ricketts var elev af [[Warder Clyde Allee]], biolog og økologisk teoretiker, som skulle komme til at skrive en af de første klassiske værker om [[økologi]]. Ricketts blev tilhænger af den økologiske tankegang, hvori mennesket blot er et led i livets store ring, fanget i livets spind, som var alt for stort for ham at kontrollere og forstå.<ref name=benson /> Samtidig stod Ricketts i spidsen for et biologisk laboratorium på kysten ved Monterey, hvorfra der blev solgt biologiske eksemplarer af små dyr, fisk, søstjerner, skildpadder og andre havdyr til skoler og gymnasier.
Journalistik Kultur